Γνωστή ως η οδηγία για τα θύματα, ενισχύει τα υφιστάμενα εθνικά μέτρα με πανευρωπαϊκά ελάχιστα πρότυπα σχετικά με τα δικαιώματα, την υποστήριξη και την προστασία θυμάτων της εγκληματικότητας σε κάθε χώρα της ΕΕ. Στα θύματα πρέπει να αναγνωρίζεται το δικαίωμα: να κατανοούν και να γίνονται κατανοητά κατά τη διάρκεια επαφής με αρμόδια αρχή (π.χ. γλώσσα απλή και κατανοητή), να λαμβάνουν πληροφορίες από την πρώτη τους επαφή με αρμόδια αρχή, να υποβάλουν επίσημη καταγγελία και να λαμβάνουν έγγραφο αποδεικτικό , διερμηνείας και μετάφρασης (τουλάχιστον κατά τη διάρκεια της εξέτασης του θύματος), να λαμβάνουν πληροφορίες σχετικά με την πρόοδο της υπόθεσης, να έχουν πρόσβαση σε υπηρεσίες υποστήριξης θυμάτων. Κύριος στόχος της είναι να εξασφαλίσει ότι τα θύματα της εγκληματικότητας τυγχάνουν της δέουσας πληροφόρησης, υποστήριξης και προστασίας και είναι ικανά να συμμετέχουν στην ποινική διαδικασία, όταν η βλάβη έχει τελεστεί στην ΕΕ. Κάθε χώρα της ΕΕ πρέπει να διασφαλίζει ότι τα θύματα της εγκληματικότητας αναγνωρίζονται και αντιμετωπίζονται με σεβασμό, ευαισθησία και επαγγελματισμό σύμφωνα με τις ατομικές ανάγκες τους και χωρίς διακρίσεις (π.χ. λόγω εθνικότητας, καθεστώτος διαμονής, φυλής, θρησκείας, ηλικίας, φύλου, κ.λπ.). Η οδηγία ορίζει ελάχιστα πρότυπα για όλα τα θύματα κάθε μορφής εγκληματικότητας ανεξάρτητα από την εθνικότητα ή το καθεστώς διαμονής των θυμάτων. Από τη στιγμή που τελείται έγκλημα ή διεξάγεται ποινική διαδικασία στην ΕΕ, στο θύμα πρέπει να αναγνωρίζονται τα δικαιώματα που καθιερώνονται στην οδηγία για τα θύματα. Δυνάμει της οδηγίας, τα μέλη της οικογένειας εκλιπόντος θύματος θεωρούνται θύματα. Η οδηγία θεσπίζει τα ακόλουθα δικαιώματα: Στα εν λόγω θύματα πρέπει να αναγνωρίζεται το δικαίωμα: ακρόασης της υπόθεσής τους στο δικαστήριο, επανεξέτασης απόφασης του δικαστηρίου για μη δίωξη, επιστροφής των εξόδων τους, λήψης νομικής συνδρομής, ανάκτησης περιουσιακών στοιχείων. Οι εθνικές αρχές οφείλουν να ελαχιστοποιούν τις δυσκολίες που ανακύπτουν όταν το θύμα κατοικεί σε κράτος μέλος διαφορετικό από εκείνο της τέλεσης της αξιόποινης πράξης.